**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

# CONSILIUL LOCAL

**HOTĂRÂREA NR. 40**

**din 30 martie 2020**

**privind aprobarea rectificării bugetului local, a influențelor la lista de investiţii a bugetului local** **pe anul 2020 și a rectificării bugetului și influenţelor la lista de investiţii a bugetului instituţiilor publice şi activităţilor finanţate integral sau parţial din venituri proprii pe anul 2020**

Consiliul Local al municipiului Câmpulung Moldovenesc, întrunit în şedinţa extraordinară din data de 30 martie 2020;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 9435 din 30.03.2020;

-Raportul de specialitate al Direcţiei economice, înregistrat la nr. 9436 din 30.03.2020;

-Avizul Comisiei de specialitate a Consiliului Local;

-Adresa Spitalului Municipal Câmpulung Moldovenesc nr. 3829/27.03.2020;

-Art. 5, alin. (3), art. 48, alin. (1) art. 49, alin. (4) și alin. (7) din Legea nr. 273/2006 privind finanţele publice locale, cu modificările şi completările ulterioare;

-Art. IX, alin. (2) din OUG nr. 29/2020 privind unele măsuri economice şi fiscal-bugetare,

În temeiul art. 129 alin. (4) lit. a), art. 139 alin. (3) lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1.**(1)Se aprobă rectificarea bugetului local al municipiului Câmpulung Moldovenesc pe anul 2020, conform anexei nr. 1.

(2)Se aprobă influențele la lista de investiţii a bugetului local al municipiului Câmpulung Moldovenesc pe anul 2020, conform anexei nr. 2.

(3)Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2020, conform anexei nr. 3

(4)Se aprobă influenţele la lista de investiţii a bugetului instituţiilor publice şi activităţilor finanţate integral sau parţial din venituri proprii pe anul 2020, conform anexei nr. 4

(5)Se aprobă majorarea fondului de rezervă al bugetului local de la capitolul 61.02- Ordine publică și siguranță națioinală. cu suma de 168.000 lei și utilizarea fondului de rezervă la capitolul 66.02-Sănătate cu suma de 168.000 lei.

**Art.2.**Anexele nr. 1-4 fac parte integrantă din prezenta hotărâre.

**Art.3.**Primarul municipiului Câmpulung Moldovenesc, prin Direcţia economică și Spitalul Municipal Câmpulung Moldovenesc vor aduce la îndeplinire prevederile prezentei hotărâri.

|  |
| --- |
|  |

|  |  |  |
| --- | --- | --- |
| **PREŞEDINTE DE ŞEDINŢǍ,**  **Maftean Gheorghe** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |